Bótaréttur tjónþola á hendur tryggingafélögum vegna líkamstjóns í umferðarslysum er mjög ríkur . Það er útbreiddur misskilningur að ökumaður bifreiðar sem er í órétti eigi ekki rétt á slysabótum vegna líkamstjóns sem hann verður fyrir . Ökumaður , farþegar , sem og aðrir sem verða fyrir líkamstjóni í bílslysi eiga að jafnaði rétt á slysabótum jafnvel þótt annað kunni að gilda um tjón á bifreiðinni sjálfri . Samkvæmt kjarasamningum ber vinnuveitanda að slysatryggja starfsmenn sína vegna vinnuslysa . Tildrög vinnuslyss hefur ekki áhrif á rétt starfsmanns til bóta úr slysatryggingu launþega . Jafnframt getur vinnuveitandi borið skaðabótaábyrgð á afleiðingum vinnuslyss ef slys má rekja til saknæmrar eða ólögmætrar háttsemi vinnuveitanda eða starfsmanna á hans vegum , s.s. ef annar starfsmaður vinnuveitanda veldur slysinu , ef öryggisbúnaði er ábótavant o.s.frv . Sjómenn eru “ kaskótryggðir ” við störf sín á sjó og fá greiddar bætur eftir skaðabótalögum fyrir líkamstjón sem þeir verða fyrir við vinnuslys . Frítímaslys Hér er um samningsbundna tryggingu að ræða . Máli skiptir hvort tjónþoli hefur slysatryggt sig sérstaklega vegna tjóns sem hann gæti orðið fyrir í frítíma . Slíkar tryggingar eru oft innifaldar í svokölluðum fjölskyldutryggingum / heimilistryggingum og í almennum slysatryggingum . Jafnvel kann tjónþoli að eiga rétt úr slysatryggingu launþega á grundvelli kjarasamninga , enda þótt slys verði í frítíma . Þá kann einhver annar en tjónþoli að bera ábyrgð á tjóninu að hluta eða öllu leyti og kann tjónþoli því að eiga bótakröfu á hendur tryggingafélagi þess aðila . Það er mikilvægt að fá réttar ráðleggingar um bótarétt sinn verði maður fyrir líkamstjóni . Þegar um umferðarslys er að ræða er tjónþoli í flestum tilfellum tryggður og á rétt á bótum og skiptir þá ekki máli hvort ökumaður bifreiðar hafi verið í rétti eða órétti . Þegar um vinnuslys er að ræða þá er vinnuveitendum skylt að tryggja starfsmenn sína vegna slysa sem þeir verða fyrir í starfi . Þegar um frítímaslys er að ræða þá skiptir máli hvaða trygging var til staðar á slysdegi . Miklu skiptir að sérfræðingar annist hagsmuni þess sem fyrir slysi verður enda kann ágreiningur m.a. að verða um bótaskyldu , fjárhæð bóta o.s.frv .